section_heading: Američka reprezentacija
paragraph_text: S američkom reprezentacijom osvojio je zlatnu medalju na Olimpijskim igrama u Sydneyu 2000. godine, te je izveo jedno od najnevjerojatnijih zakucavanja u povijesti košarke. Carter se dobivši loptu sjurio prema košu te je pred njega stao 2,18m visoki francuski centar. Carter ga je, ne smatrajući preprekom, preskočio i zakucao, a Jason Kidd je poslije utakmice izjavio:„ To je bilo jedno od najboljih zakucavanja koje sam ikada vidio.“ Francuski mediji to zakucavanje prozvali su "le dunk de la mort" (hrv. "Zakucavanje smrti").